Foto: Esther Lin/ MMA Fighting Mutlaq jangchilar chempionati jangchisi Nik Dias Las-Vegasda uy zo‘ravonlik holati bo‘yicha ayblov bilan hibsga olindi. MMAFighting ma’lumotiga ko‘ra, Dias o‘zi bilan birga yashagan qizni do‘pposlab, bo‘g‘gan. Bu holat vaziyatga huquqni muhofaza qiluvchi organlar xodimlari aralashuviga qadar davom etgan. Ta’kidlanishicha, sportchi ayni damda Klark qamoqxonasiga joylashtirilgan va yuqoridagi holat bo‘yicha tergov boshlangan. Ilk eshituvlar 26 mayga belgilandi. Eslatib o‘tamiz, avvalroq mutlaq jangchilar chempionatining (UFC) yengil vazndagi amaldagi chempioni Habib Nurmagomedov to‘rt yil muqaddam faoliyatini yakunlashga juda yaqin bo‘lgani xabar qilingandi.